เลขาธิการ ป.ป.ส. แถลงผลการบูรณาการความร่วมมือ จับกุมเครือข่ายการค้าเฮโรอีนข้ามชาติ ยึดทรัพย์รวมกว่า 7.5 ล้านบาท
เลขาธิการคณะกรรมการป้องกันและปราบปรามยาเสพติด แถลงผล การบูรณาการความร่วมมือ จับกุมเครือข่ายการค้าเฮโรอีนข้ามชาติ ยึดทรัพย์รวมกว่า 7.5 ล้านบาทนายนิยม เติมศรีสุข เลขาธิการคณะกรรมการป้องกันและปราบปรามยาเสพติด พร้อมด้วยนายสตีเฟ่นส์ ฟราย เจ้าหน้าที่ประสานงานอาวุโส สำนักงานตำรวจสหพันธ์ออสเตรเลีย แถลงผลการบูรณาการความร่วมมือกับหน่วยงานภาคีที่เกี่ยวข้อง ภายใต้โครงการ Taskforce Strom ( ทาร์กฟอร์ซ สตรอม ) เป็นหน่วยปฏิบัติการเฉพาะกิจร่วม ไทย-ออสเตรเลีย จับกุมนักค้ายาเสพติดข้ามชาติได้ 2 ราย คือ นายสตีเฟ่นส์ แบลร์  สัญชาติแคนาดา และนายพหล ศิวสิริการุณย์  พร้อมของกลางเฮโรอีน 3,740 กรัม และสามารถขยายผล เข้าตรวจค้นที่คอนโดมิเนียมย่านพญาไท และบ้านพักในเขตประเวศ  ยึดกัญชา เฮโรอีน ยาอีและโคเคน พร้อมอายัดทรัพย์สินมูลค่ารวม 7.5 ล้านบาท สำหรับการจับกุมครั้งนี้ เป็นการบูรณาการ การทำงานร่วมกัน โดยมีการแลกเปลี่ยนข้อมูลทางการข่าวและการร่วมปฏิบัติการเกี่ยวกับปัญหาอาชญากรรมข้ามชาติ